sky cafe เปิดทุกวัน 9.00-16.00 น. ที่ตั้งของร้านถ้ามาจากคันคลองฝั่งเจ็ดยอดให้เลี้ยวขวาที่แยกหนองฮ่อ ร้านจะตั้งอยู่ทางขวามือก่อนถึงสวนหลวง ร.9 เยื้องๆกับสำนักงานลดมลพิษอากาศติดกันถนนใหญ่เลย เป็นร้านกาแฟสุดชิว ตกแต่งด้านในด้วยไม้ ออกแนวร่มรื่นด้วยต้นไม้สีเขียวมองแล้วสบายตา อยากจะนั่งเล่นได้ที่ร้านชิวๆ หรือซื้อกลับบ้านก็ได้ในราคาแบบร้อน 25-40 บาท แบบเย็น 35-45 บาท ขอบอกว่ารสชาติคุ้มกับราคาสุดๆ กาแฟรสชาติกลมกล่อม หอม ส่วนโกโก้เข้ม มัน หวานพอดี ร้านนี้แต่ละเมนูจะไม่ค่อยหวานใครที่ชอบหวานบอกให้เขาเพิ่มอีกหน่อยก็ได้ เพราะเจ้าของร้านใจดีและเป็นกันเองมาก แต่ร้านนี้ไม่มีเค้ก มีแค่ขนมอบกรอบเล็กๆน้อยไว้ทานเล่นแค่นั้น ส่วนเมนูเครื่องดื่มที่เจ้าของร้านแนะนำสำหรับคอกาแฟโดยเฉพาะจะเป็น Shakerato ที่ทำจาก Double Esspresso เขย่ากับน้ำเชื่อม เสิร์ฟเย็นๆ แต่เมนูนี้ไม่มีแบบกลับบ้าน ใครอยากลองต้องทานที่ร้านเท่านั้นในราคาเพียง 35 บาท